OpenLLM-France/wikimedia huggingface dataset:
# Initiative Q

Initiative Q és una iniciativa que pretén crear una nova xarxa de pagament i moneda digital (anomenada Q). Va ser creada per part de l'israelià Saar Wilf, qui anteriorment havia creat Fraud Sciences, una empresa de seguretat de pagaments adquirida per PayPal. Q ha rebut suport de l'economista Lawrence H. White del Cato Institute. A diferència de Bitcoin, no prendria mesures per tal d'evadir control estatal.

## Màrqueting

La moneda s'ha comercialitzat a través de cadenes de emails màrqueting multinivell, i no serà alliberada fins que una massa crítica d'usuaris s'inscrigui. El novembre de 2018, la pàgina web Vox va reportar que més de 2 milions de persones s'havien inscrit en 180 països. Aquest pla de màrqueting és un dels elements distinctius de Q, ja que l'únic pas necessari per reservar una certa quantitat de monedes digitals de forma prèvia al seu llançament era inscriure's a partir d'una invitació d'un tercer. Aquells ja inscrits, tenen la possibilitat de convidar 5 persones més, i reben recompenses (en forma de més monedes digitals assignades) de forma conseqüent. Així es crea una estructura priamidal d'usuaris de Q (que ha rebut les seves crítiques).

## Crítiques

L'octubre de 2018, Frank Chung de news.com.au va escriure que l'estil de màrqueting podria ser "percebut com una estafa o frau piramidal". I FINTECH Singapore i Daniel Huszák de carpeta.hu el van comparar amb màrqueting multinivell sense tarifes. Owen Gough de Digital Spy va escriure: "És Initiative Q real o una estafa? Resposta curta – no en tenim absolutament cap idea."
Brendan Markey-Torre de Stuff.co.nz va explicar el novembre de 2018 que el pla no "et faria fabulosament ric. És, no obstant això, una idea interessant".
Huszák va enumerar diversos problemes potencials amb el pla com ara crypto-mesures de seguretat poc clares, costos de transacció/intercanvi imprecisos, i una potencial manipulació de mercat per part dels titulars amb més Qs.

## Referències

* 1 2 3 Nittle, Nadra. «This new would-be currency isn't crypto — but is it for real?», 08-11-2018. [Consulta: 22 novembre 2018].
* 1 2 3 Chung, Frank. «What is Initiative Q? Payment network insists it’s not a 'pyramid scheme'», 29-10-2018. [Consulta: 1r novembre 2018].
* 1 2 ; Hirschauge, Orr «This serial founder wants to challenge Visa through a ‘global currency’ for the future». TechInAsia.com, 23-08-2018 [Consulta: 31 octubre 2018].
* ↑ «Q 幣」突然冒起，是否下一個 Bitcoin？». CUP Media, 12-11-2018. [Consulta: 22 novembre 2018].
* 1 2 3 .
* ↑ Kelly, Jemima. «Initiative Q: an elementary pyramid scheme with grandiose ideas [Update]», 26-10-2018. [Consulta: 31 octubre 2018].
* ↑ «Currency Project Initiative Q Is All Over Social Media– Be Careful, Your Data or Reputation are at Risk!», 08-11-2018. [Consulta: 22 novembre 2018].
* ↑ Gough, Owen. «What is Initiative Q: Is it the new bitcoin, or just one big fake scam?», 02-11-2018. [Consulta: 7 novembre 2018].
* ↑ Markey-Towler, Brendan. «Initiative Q is not the new Bitcoin, but here's why the idea has value». [Consulta: 22 novembre 2018].
# Enid (cràter)

Enid és un cràter d'impacte en el planeta Venus de 9,2 km de diàmetre. Porta el nom d'un antropònim celta, i el seu nom va ser aprovat per la Unió Astronòmica Internacional el 1997.

## Referències

* ↑ «Enid». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Pomacentrus burroughi

Pomacentrus burroughi és una espècie de peix de la família dels pomacèntrids i de l'ordre dels perciformes.

## Morfologia

Els mascles poden assolir els 8,5 cm de longitud total.

## Distribució geogràfica

Es troba a les Filipines, Nova Guinea, Salomó i Indonèsia.

## Referències

* ↑ BioLib
* 1 2 FishBase (anglès)

## Bibliografia

* Allen, G.R., 1991. Damselfishes of the world. Mergus Publishers, Melle, Alemanya. 271 p.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Les Costetes (Abella de la Conca)

Les Costetes, és un indret format per costes del terme municipal d'Abella de la Conca, al Pallars Jussà.
Estan situades en el sector occidental del terme, al sud-oest de la vila d'Abella de la Conca. És al costat de llevant de Cal Moixarda i de lo Llinar i al nord-oest de Cal Jou i de Casa Montsor, al sud-oest de lo Trull del Carreu, al nord del Corral del Castelló i al nord-est de Cabidella.

## Etimologia

En aquest cas, es tracta del nom comú genèric wikt:costa, expressat en diminutiu i plural, esdevingut topònim, de manera que esdevé específic.

## Enllaços externs

* Les Costetes en el seu entorn, a l'Institut Cartogràfic de Catalunya
# Sandougou

Sandougou fou una regió del Senegal i Gàmbia, situada al nord del riu Gàmbia i a la vora del riu Sandougou, afluent del Gàmbia, prop de la desembocadura del qual es trobava la fortalesa de Toubakouta, on es va fer fort Mahmadou Lamine en la fase final del seu aixecament.

## Referències

* Histoire de la conquête du Soudan français (1878-1899) pel Tinent Gatelet
# Pinaria (cràter)

Pinaria és un cràter amb coordenades planetocèntriques de -25.08 ° de latitud nord i 187.05 ° de longitud est, sobre la superfície de l'asteroide del cinturó principal (4) Vesta. Fa 41.76 km de diàmetre. El nom adoptat com a oficial per la UAI el 30 de setembre de 2011 fa referència a Pinaria, una verge vestal romana.

## Referències

* ↑ "Pinaria (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Worsfold, T. Cato. Kessinger Publishing. History of the Vestal Virgins of Rome, 1997.
# Laddi

Þórhallur Sigurðsson (Hafnarfjörður, 20 de gener de 1947) conegut amb el nom de Laddi és un còmic, actor, actor de doblatge i animador islandès conegut per la música i la interpretació de comèdia. Laddi ha doblat molts personatges d'animació a l'islandès, en pel·lícules i programes de televisió com Els barrufets i en llargmetratges com Aladdin.
Va començar en un duet de comèdia juntament amb el seu germà Haraldur Sigurðsson, els quals eren coneguts com "Halli og Laddi". Ha aparegut al vídeo musical de la cançó Triumph of a Heart de Björk.

## Referències

* ↑ «Þórhallur Sigurðsson» (en anglès). IMDb. [Consulta: 31 agost 2023].
* ↑ Stefánsdóttir, Guðrún Jóna «Raddirnar á bak við teiknimyndirnar» (en islandès). Visir, 19-01-2016 [Consulta: 31 agost 2023].
* ↑ «Velkomin(n) í Greinasafn Morgunblaðsins» (en islandès). Morgunbladid, 13-09-2002 [Consulta: 31 agost 2023].
* ↑ «Medúlla» (en islandès). RÚV, 01-09-2014 [Consulta: 31 agost 2023].
# Acacia cochlearis

Acacia cochlearis és una espècie de planta de la subfamília de les Mimosoideae dins el grup de les Lleguminoses que es distribueix pel sud-oest d'Austràlia. És un arbre perenne que es troba sobre sòls sorrencs sobretot calcaris a zones costaneres o dunes a prop de zones costaneres i pot formar densos matolls espinosos. Depèn de l'hàbitat on creix ho pot fer de manera més o menys vertical o inclinada seguint els pendents de barrancs i turons. Espècies semblants: Acacia latipes subsp. latipes i Acacia benthamii.

## Descripció

Arbust erecte en expansió que arriba fins a uns 0,5-3 metres d'alçada. Presenta uns branquillons acanalats, glabres, amb pèls rectes. Té estípules presents només en els nous brots joves. Els fil·lodis són sèssils, la majoria de 2 a 5 cms de llarg, de 2 a 10 mm d'ample, finament coriàcies. Les inflorescències són simples, d'una a tres per axil·la, amb peduncles de 4 a 12 mm de llarg més aviat corpulenta; de caps globulars d'uns 4 a 5 mm de diàmetre. Les flors són pentàmeres, sense sèpals. Les beines pengen linears i rectes amb una mitja línia més pàlida. Les llavors són longitudinals i ovalades, d'uns 3 mm de longitud.

## Referències

* ↑ «Acacia cochlearis» a EOL. Data consulta: 25 de febrer de 2014.
* ↑ Flora of Australia Volume 11B Mimosaceae part2 ISBN 0643067442
# Les Costes des Garrigues

Les Costes des Garrigues, o, simplement, les Costes, és una costa de muntanya del terme municipal de Conca de Dalt, al Pallars Jussà, en el territori de l'antic terme d'Hortoneda de la Conca.
Estan situades al vessant nord de la Serra de la Travessa, contrafort nord-occidental de la Serra de Boumort. Es troben a llevant de Montpedrós, al capdamunt de la vall de la llau de la Font Freda, o de Perauba. La Torre de Perauba és al nord-est de les Costes.

## Enllaços externs

* Institut Cartogràfic de Catalunya
# Sant Cebrià de Saorra

Sant Cebrià de Saorra és l'església actualment parroquial del poble de Saorra, a la comarca del Conflent, de la Catalunya del Nord.
Està situada en el nucli vell del poble de Saorra, en el número 9 del carrer de les Fonts, cantonada amb l'Antic camí de Vernet.
El seu antecedent, una església desapareguda, era la primitiva parroquial del poble, però el segle xii fou substituïda per la nova església de Sant Esteve de Saorra. La de Sant Cebrià és esmentada com a pertinença de l'abadia de Santa Maria d'Arles en una acta del 869. Conserva unes pintures del segle xvii. Modernament, fou la parroquial de Saorra pel fet de ser més accessible que la de Sant Esteve, més allunyada, i enlairada, que aquesta.

## Bibliografia

* Becat, Joan. «159 - Saorra i Torèn». A: Atles toponímic de Catalunya Nord. I. Aiguatèbia - Montner. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Gavín, Josep M. «Conf 136. Sant Cebrià de Saorra». A: Capcir - Cerdanya - Conflent - Vallespir - Rosselló. Barcelona: Arxiu Gavín, 1978 (Inventari d'esglésies, 3*). ISBN 84-85180-12-7.
* Ponsich, Pere; Lloret, Teresa; Gual, Raimon. «Saorra». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.

## Referències

* ↑ Sant Cebrià de Saorra en els ortofotomapes de l'IGN
# Ianassa

Ianassa (en grec antic Ἰάνασσα) va ser, segons la mitologia grega, una de les cinquanta Nereides, filla de Nereu, un déu marí fill de Pontos, i de Doris, una nimfa filla d'Oceà i de Tetis. Tenia un únic germà, Nèrites.
La mencionen Homer i Gai Juli Higí a les seves llistes de nereides. Homer diu que va ser una de les trenta-dues nereides que van pujar des del fons de l'oceà per arribar a les platges de Troia i plorar, juntament amb Tetis, la futura mort d'Aquil·les

## Referències

* ↑ Gai Juli Higí. Fabularum, pròleg, 8
* ↑ Homer. Ilíada, VIII, 38 i seg.
# Església grecocatòlica russa

L'Església grecocatòlica russa rus: Российская греко-католическая церковь i a l'Annuario Pontificio: Chiesa Russa) és una de les 24 Esglésies sui iuris, en comunió completa amb l'Església Catòlica Romana. És una Església Catòlica Oriental que segueix la tradició litúrgica constantinopolitana (o grega) en la que utilitza com a llenguatge litúrgic l'eslau eclesiàstic i el calendari julià. Després de la seva supressió per les autoritats comunistes la Santa Seu no s'ha restablert els dos exarcats apostòlics (Moscou a Rússia i Harbin a la Xina) d'aquesta Església sui iuris a causa de l'oposició de l'Església ortodoxa russa a les diòcesis catòliques de ritu bizantí en el seu territori canònic i a l'extinció dels seus fidels a la Xina. El papa Joan Pau II va designar el 20 de desembre de 2004 el bisbe de ritu llatí Joseph Werth, de la diòcesi de Transfiguració a Novossibirsk com a ordinarius pro fidelibus Ritus Вyzantini in Russia, rus: Ординарий для католиков византийского обряда в России, sota supervisió de la Congregació per a les Esglésies Orientals. Per raons de política eclesial respecte del Patriarcat de Moscou i del Govern rus, la designació no va ser feta pública de la manera acostumada per la Santa Seu, ni l'ordinariat per als fidels de ritu bizantí a Rússia es va constituir en circumscripció eclesiàstica formal, ja que no és llistat a l'Anuari Pontifici.
Les parròquies són servides per sacerdots ordenats en altres Esglésies catòliques gregues, són antics sacerdots ortodoxos, o sacerdots catòlics d'origen llatí amb facultats birrituals, entre ells alguns jesuïtes. Aquesta Església va sorgir d'un cisma a l'Església ortodoxa russa, els membres de la qual van acceptar la supremacia del Papa el 1905.

## Referències

* ↑ «Ukrainian Greek-Catholics in Russia restricted». Arxivat de l'original el 2017-04-15. [Consulta: 1r abril 2017].
* ↑ «Ординариат для католиков византийского обряда». Arxivat de l'original el 2019-05-17. [Consulta: 1r abril 2017].
* ↑ «Normalization of the Canonical Position of the Catholics of Byzantine Rite in Russia». Arxivat de l'original el 2008-05-09. [Consulta: 1r abril 2017].
# Platja del Penyó

La platja del Penyó és una petita platja de sorra gruixuda situada a 9 quilòmetres del centre de Palma, al barri de Coll d'en Rabassa. Limita amb la platja de Ciutat Jardí i amb la punta de sa Torre, on s'hi troba una escullera que protegeix la zona de bany de l'onatge. Just darrer la platja hi ha la Torre d'en Pau, una torre defensiva construïda l'any 1898 per la defensa de la badia de Palma, actualment reconvertida en parc públic. La platja té unes dimensions de 100 metres de llargada per 25 d'amplada i sol estar coberta de posidònia. No presenta cap tipus de serveis però s'hi pot accedir fàcilment amb cotxe i a peu.

## Referències

* ↑ Todas las playas de Mallorca. Laluzenpapel, 2011. ISBN 978-84-938783-0-6.
* ↑ «Es Penyó». Platges de Balears. Arxivat de l'original el 3 de març 2016. [Consulta: 9 agost 2019].
# Las Lomitas

Las Lomitas és una concentració de població designada pel cens dels Estats Units a l'estat de Texas. Segons el cens del 2000 tenia 267 habitants.

## Demografia

Segons el cens del 2000, Las Lomitas tenia 267 habitants, 69 habitatges, i 56 famílies. La densitat de població era de 26 habitants/km².
Dels 69 habitatges en un 68,1% hi vivien nens de menys de 18 anys, en un 63,8% hi vivien parelles casades, en un 13% dones solteres, i en un 17,4% no eren unitats familiars. En el 13% dels habitatges hi vivien persones soles el 2,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,87 i el nombre mitjà de persones que vivien en cada família era de 4,23.
Per edats la població es repartia de la següent manera: un 46,1% tenia menys de 18 anys, un 11,6% entre 18 i 24, un 29,2% entre 25 i 44, un 10,5% de 45 a 60 i un 2,6% 65 anys o més.
L'edat mediana era de 20 anys. Per cada 100 dones de 18 o més anys hi havia 105,7 homes.
La renda mediana per habitatge era de 30.714 $ i la renda mediana per família de 30.714 $. Els homes tenien una renda mediana de 36.875 $ mentre que les dones 11.250 $. La renda per capita de la població era de 7.506 $. Aproximadament el 28,8% de les famílies i el 38,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Las Lomitas». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Las Lomitas». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Agència d'Orissa

Agència d'Orissa (o Agència dels Estats d'Orissa) fou una entitat administrativa britànica creada el 1905 amb els Estats tributaris d'Orissa, i que va existir fins al 1933 quan es van reunir tres agències per formar l'agència dels Estats Orientals (l'agència dels Estats d'Orissa, l'agència dels Estats de Chhattisgarh i l'agència dels Estats de Bengala).

## Referències

* Unió dels estats d'Orissa (pàg. 47-50)
# Lindi

Lindi és una ciutat costanera situada en l'extrem més allunyat de la Badia de Lindi, en l'oceà Índic, en el sud-est de Tanzània. La ciutat es troba a 450 quilòmetres al sud de Dar es Salaam i a 105 quilòmetres al nord de Mtwara, la ciutat costanera més meridional de Tanzanía, i dona el seu nom a la regió de Lindi, una de les zones més escassament poblades del país. La població de la ciutat era de 78.841 habitants en el cens nacional de 2012.

## Referències

* ↑ «2012 population and housing census», 01-03-2013. Arxivat de l'original el 2013-06-12.
# Sant Ignasi

Sant Ignasi és el nom dels següents personatges:
* Sant Ignasi d'Antioquia, sant i màrtir del segle I
* Sant Ignasi I de Constantinoble, patriarca de Constantinoble al segle IX
* Sant Ignasi de Loiola, (Loiola, Azpeitia, Guipúscoa, 1491 - Roma, 1556), fundador de la Companyia de Jesús
* Sant Ignasi d'Oña, monjo benedictí del segle XI
# Iana (riu)

* Per a altres significats, vegeu «Iana».
El Iana - Яна (rus) - és un riu de la República de Sakhà de Rússia, està situat entre el riu Lena a l'oest i el Indiguirka a l'est. Té 872 km de llargada. El riu neix a la confluència dels rius Sartang i Dulgalakh. Desemboca a la badia de Iana al Mar de Làptev on forma un gran delta de 10.200 km², a l'est hi ha l'illa Iarok. Els principals afluents del Iana són: Aditxa, Oldjo, Abirabit i Bitantai. Verkhoiansk, Batagai, Ust-Kuiga, Nijneiansk són els principals ports fluvials del Iana.
La seva conca de drenatge abasta 238.000 km², i descarrega anualment uns 25 km³ d'aigua. La majoria de la seva descàrrega és entre maig i juny quan es trenca el gel del riu. El riu Iana es glaça el mes d'octubre i roman gelat fins a finals de maig principi de juny.
Hi ha uns 40.000 llacs a la conca del riu Iana incloent llacs alpins a les muntanyes de Verkhoiansk (ja que les terres baixes eren massa seques per tenir glaciacions). Tota la conca del Iana està amb permagel i en la majoria hi ha larixs que són arbres coníferes caducifolies i els més adaptats al clima ultracontinental de la zona. Més al nord dels 70° N hi ha la tundra però els arbres arriben fins al delta en llocs amb microclima més càlid.

## Bibliografia

* William Barr, Baron Eduard Von Toll's Last Expedition. Arctic, Sept 1980.
* Alexander von Bunge & Baron Eduard Von Toll, The Expedition to the New Siberian Islands and the Jana country, equipped by the Imperial Academy of Sciences. 1887.
# Platja del Pont del Petroli

La platja del Pont del Petroli és una platja urbana del municipi de Badalona (Barcelonès) situada al barri del Progrés, al costat del Pont del Petroli, una passarel·la (antic pantalà) perpendicular a la costa, que s'endinsa en el mar uns 250 m. Limita a llevant amb la platja de l'Estació, a l'alçada de l'avinguda Sant Ignasi de Loiola, i a ponent amb la platja del Coco, a l'alçada de la plaça del Patí de Vela. Té una longitud de 370 m, una amplada mitjana de 30 m, i està formada per sorra de gra mitjà. El pendent d'entrada al mar és una mica pronunciat i el fons marí és de sorra. S'hi accedeix a través de dos passos subterranis sota les vies del tren.
En aquesta platja hi ha la fàbrica Anís del Mono, fundada el 1868, amb elements arquitectònics modernistes, declarada Patrimoni Històric. A la plataforma d'accés al Pont del Petroli hi ha l'escultura d'Anís del Mono, obra de l'artista badalonina Susana Ruiz Blanch, que es va inaugurar el juliol de 2012.

## Referències

* ↑ «Platges de Badalona. Pont del Petroli». Àrea Metropolitana de Barcelona.
* ↑ «Pont del Petroli». Catalunya.com.
* ↑ «La fàbrica d’Anís del Mono(ver) esdevé patrimoni històric». Ultralocàlia, 27-07-2007.
* ↑ «10 anys de l’estàtua de l’Anís del Mono a Badalona». Diari de Badalona, 06-07-2022.
# Erick Lonnis

Erick Lonnis (Turrialba, 9 de setembre de 1965) fou un futbolista costa-riqueny de la dècada de 1990.
Fou 76 cops internacional amb la selecció de Costa Rica.
Pel que fa a clubs, destacà a Cartaginés, Carmelita i Deportivo Saprissa.

## Referències

* 1 2 «Figuras del Ayer: Érick Lonnis». UNAFUT, 07-10-2008. [Consulta: 8 desembre 2008].
* ↑ Appearances for Costa Rica National Team Arxivat 6 July 2009$^{[Datemismatch]}$ a Wayback Machine. - RSSSF
* ↑ Erick Lonnis Fitxa i estadístiques a la FIFA
* ↑ 2002 World Cup profile Arxivat 2016-03-04 a Wayback Machine. - Nación (castellà)
* ↑ "Me voy" • Lonnis dejará el futbol en mayo, cansado por lo vivido en los últimos días Arxivat 2016-03-04 a Wayback Machine. - Nación (castellà)
* ↑ Lonnis se marchó dejando un record difícil de romper Arxivat 2015-01-04 a Wayback Machine. - UNAFUT (castellà)
* ↑ Erick Lonnis a National-Football-Teams.com (anglès)
# Lindenwold

Lindenwold és una població dels Estats Units a l'estat de Nova Jersey. Segons el cens del 2006 tenia 17.160 habitants.

## Demografia

Segons el cens del 2000, Lindenwold tenia 17.414 habitants, 7.465 habitatges, i 4.299 famílies. La densitat de població era de 1.706,5 habitants/km².
Dels 7.465 habitatges en un 29,1% hi vivien nens de menys de 18 anys, en un 35% hi vivien parelles casades, en un 16,6% dones solteres, i en un 42,4% no eren unitats familiars. En el 34,3% dels habitatges hi vivien persones soles el 7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 3.
Per edats la població es repartia de la següent manera: un 23,6% tenia menys de 18 anys, un 10,4% entre 18 i 24, un 36,2% entre 25 i 44, un 20,9% de 45 a 60 i un 8,8% 65 anys o més.
L'edat mediana era de 33 anys. Per cada 100 dones de 18 o més anys hi havia 87,8 homes.
La renda mediana per habitatge era de 36.080 $ i la renda mediana per família de 40.931 $. Els homes tenien una renda mediana de 34.990 $ mentre que les dones 26.514 $. La renda per capita de la població era de 18.659 $. Aproximadament l'11,3% de les famílies i l'11,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lindenwold». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Lindenwold». American Fact Finder. Oficina del Cens dels Estats Units, 12-01-2010.